CELEX: 32006D1000
Language: ro
Date: 2006-12-11 00:00:00
Title: Decizia 2006/1000/PESC a Consiliului din 11 decembrie 2006 privind punerea în aplicare a Acțiunii comune 2002/589/PESC în vederea unei contribuții a Uniunii Europene la combaterea acumulării și proliferării cu caracter destabilizator a armelor ușoare și a armelor de calibru mic în America Latină și în Caraibe

Anunţ juridic important

|

32006D1000

Jurnalul Oficial L 367 , 22/12/2006 p. 0077 - 0079 Jurnalul Oficial L 200 , 01/08/2007 p. 0529 - 0531

		20061211Decizia 2006/1000/PESC a Consiliuluidin 11 decembrie 2006privind punerea în aplicare a Acțiunii comune 2002/589/PESC în vederea unei contribuții a Uniunii Europene la combaterea acumulării și proliferării cu caracter destabilizator a armelor ușoare și a armelor de calibru mic în America Latină și în CaraibeCONSILIUL UNIUNII EUROPENE,având în vedere Acțiunea comună 2002/589/PESC din 12 iulie 2002 privind contribuția Uniunii Europene la combaterea acumulării și proliferării cu caracter destabilizator a armelor ușoare și a armelor de calibru mic [1] și, în special, articolele 6 și 7, coroborate cu articolul 23 alineatul (2) a doua liniuță din Tratatul privind Uniunea Europeană,întrucât:(1) Decizia 2001/200/PESC [2] și Decizia 2003/543/PESC [3] au contribuit la combaterea acumulării și proliferării necontrolate a armelor ușoare și a armelor de calibru mic, care constituiau o amenințare pentru pace și securitate și reduceau perspectivele de dezvoltare durabilă, în special în America Latină și în Caraibe, prin intermediul Centrului Regional al Organizației Națiunilor Unite pentru Pace, Dezarmare și Dezvoltare în America Latină și în Caraibe (UN-LiREC), situat în Lima și care acționează în numele Departamentului pentru Probleme de Dezarmare al Organizației Națiunilor Unite (DDA).(2) Începând cu 2001, contribuția financiară a Uniunii Europene a permis garantarea organizării unor cursuri de formare pentru agenții din serviciile de aplicare a legii și deputați în regiune și pentru consilierii acestora în domeniul legislației privind armele de foc, precum și elaborarea unor baze de date și desfășurarea unor activități de distrugere a armelor și de gestionare a stocurilor. Pentru a îndeplini aceste activități, UN-LiREC și DDA au solicitat Uniunii Europene un nou și ultim ajutor.(3) Uniunea Europeană intenționează, prin urmare, să finalizeze acordarea ajutorului financiar pentru activitățile UN-LiREC. Este necesar ca aceasta să fie ultima contribuție a Uniunii Europene la activitățile respective,DECIDE:Articolul 1(1) Uniunea Europeană finalizează acordarea contribuției pentru UN-LiREC la combaterea acumulării și proliferării cu caracter destabilizator a armelor ușoare și a armelor de calibru mic în America Latină și în Caraibe.(2) În sensul alineatului (1), Uniunea Europeană sprijină UN-LiREC pentru:(a) facilitarea susținerii naționale a activităților privind Programul de acțiune adoptat în 2001 de Organizația Națiunilor Unite în vederea prevenirii, combaterii și eliminării comerțului ilicit cu arme ușoare și arme de calibru mic sub toate aspectele sale;(b) asocierea acestor activități cu inițiativele similare întreprinse de statele membre și(c) elaborarea unor programe de formare cu cele mai bune practici pentru alte regiuni ale lumii, precum Africa și Europa de Sud-Est.În anexă se află o descriere detaliată a activităților.(3) Se asigură o vizibilitate adecvată a contribuției Uniunii Europene la activitățile menționate în anexă, inclusiv prin măsuri corespunzătoare luate de UN-LiREC, în conformitate cu modalitățile stabilite prin prezenta decizie.Articolul 2(1) Suma de referință financiară prevăzută în sensul menționat la articolul 1 este de 700000 EUR.(2) În sensul prezentei decizii, Comisia încheie un Acord de Finanțare cu DDA, în numele căruia acționează UN-LiREC, în ceea ce privește condițiile de utilizare a contribuției Uniunii Europene, care urmează să ia forma unei asistențe nerambursabile. Acordul de Finanțare prevede ca UN-LiREC/DDA să prezinte rapoarte adecvate și să asigure vizibilitatea contribuției financiare a Uniunii Europene la proiect, adaptată la importanța acesteia.(3) Comisia monitorizează punerea în aplicare corespunzătoare a contribuției financiare a Uniunii Europene. În acest scop, Comisia este responsabilă pentru controlul și evaluarea aspectelor financiare ale punerii în aplicare a prezentei decizii.(4) Gestionarea cheltuielilor finanțate din bugetul general al Uniunii Europene prevăzut la alineatul (1) se efectuează în conformitate cu procedurile și normele comunitare aplicabile în materie bugetară, cu excepția că nici o prefinanțare nu rămâne proprietatea Comunității. Această gestionare se realizează în conformitate cu dispozițiile Acordului-cadru financiar și administrativ încheiat între Comunitatea Europeană și Organizația Națiunilor Unite la 29 aprilie 2003.Articolul 3(1) Președinția, asistată de secretarul general al Consiliului/înaltul reprezentant pentru PESC, este responsabilă pentru punerea în aplicare a prezentei decizii și informează Consiliul cu privire la această punere în aplicare. Comisia este pe deplin asociată acestor sarcini și furnizează, în special, informații privind punerea în aplicare a aspectelor financiare.(2) Comisia prezintă organismelor competente ale Consiliului rapoarte periodice în conformitate cu articolul 2 alineatul (2). Informațiile transmise se bazează, în special, pe rapoartele periodice care trebuie să fie furnizate de UN-LiREC/DDA în cadrul relației contractuale a acestuia cu Comisia menționate la articolul 2 alineatul (2).Articolul 4Prezenta decizie intră în vigoare la data adoptării. Aceasta expiră după douăsprezece luni de la încheierea acordului de finanțare menționat la articolul 2 alineatul (2).Articolul 5Prezenta decizie se publică în Jurnalul Oficial al Uniunii Europene.Adoptată la Bruxelles, 11 decembrie 2006.Pentru ConsiliuPreședinteleE. Tuomioja[1] JO L 191, 19.7.2002, p. 1.[2] JO L 72, 14.3.2001, p. 1.[3] JO L 185, 24.7.2003, p. 59.--------------------------------------------------20061211ANEXĂProiectul "Formarea formatorilor și baze de date", a treia fazăA treia și ultima fază a proiectului UN-LiREC constă în două serii principale de activități. Prima presupune continuarea activităților în curs, în timp ce a doua constă în aplicarea lucrărilor desfășurate de UN-LiREC activităților corespunzătoare întreprinse în Europa în sprijinul politicii UE în Europa de Sud-Est și în alte regiuni ale lumii, precum Africa.Prima serie de activități1. Formarea formatorilor:1.1. Sprijin pentru organizarea unor cursuri naționale de formare în tehnicile de cercetare prin intermediul agenților din serviciile de aplicare a legii;1.2. Sprijin pentru dezvoltarea Centrului Regional de Formare în Siguranța Publică creat de Brazilia, al cărui obiectiv este coordonarea viitoarelor activități de formare regionale și1.3. Organizarea unor cursuri de perfecționare privind informațiile și cooperarea internațională.2. Baze de date privind armele de foc:2.1. Continuarea dezvoltării bazei de date a Sistemului de gestionare a armelor ușoare și de calibru mic (SALSA) și2.2. Integrarea sistemului SALSA în alte baze de date ale serviciilor de aplicare a legii din regiune.3. Inițiativa privind schimburile parlamentare:3.1. Continuarea cursurilor de formare pentru deputați în regiune și3.2. Asistență tehnică pentru reforma legislației privind armele de foc.4. Distrugerea armelor și gestionarea stocurilor:4.1. Continuarea lucrărilor care contribuie la distrugerea armelor și la gestionarea stocurilor și4.2. Sprijin pentru programele naționale de distrugere.A doua serie de activitățiAsocierea activităților desfășurate în America Latină și în Caraibe cu activitățile europene corespunzătoare și transferul de cunoștințe și de experiență în vederea asigurării sinergiilor între America Latină și Caraibe și alte regiuni ale lumii:1. evaluarea legislației europene privind armele de foc și promovarea Codului de conduită al Uniunii Europene privind exporturile de arme în vederea determinării experienței dobândite care să permită ameliorarea legislației Americii Latine și a Caraibelor: propunere de cooperare cu Parlamentul European;2. dezvoltarea și adaptarea bazei de date SALSA pentru a permite schimbul de informații cu statele membre, astfel încât să faciliteze coordonarea și cooperarea între cele două regiuni: propunere de cooperare cu celelalte instanțe care se ocupă de problema traficului ilicit cu arme de foc, precum serviciile naționale de aplicare a legii și Europol;3. adaptarea materialului de formare elaborat de UN-LiREC nevoilor și posibilităților unor țări din alte regiuni ale lumii, astfel încât să se valorifice experiența dobândită;4. evaluarea stadiului de avansare a determinării și a punerii în aplicare a sinergiilor prevăzute în recomandările formulate de șefii de stat și de guvernul țărilor din America Latină și Caraibe și din Europa în ceea ce privește problema armelor de foc la reuniunile la nivel înalt de la Rio de Janeiro, Madrid și Mexic și, în special, identificarea declarațiilor privind activitățile menționate anterior cu ocazia acestor reuniuni la nivel înalt.Activitățile se încheie cu punerea în aplicare a unui post de comandă combinat (CCP) — un centru regional de operațiuni al Centrului Regional de Formare în Siguranța Publică, situat în Brasilia (Brazilia) — pentru coordonarea formării și a altor activități legate de armele de foc cu lucrările a aproximativ 3000 de funcționari în 33 de țări. Înainte de sfârșitul lui 2007, întregul program de formare urmează să fie transferat de la UN-LiREC Centrului regional și altor țări pentru a promova susținerea națională a acestora. Centrul regional urmează să servească, de asemenea, drept platformă pentru a lega această rețea de servicii de aplicare a legii de alte regiuni.--------------------------------------------------